
Canllawiau i Ymgeiswyr

Rydym yn eich cynghori i ddarllen y canllawiau yn llawn cyn cyflwyno cais.  Am ragor o wybodaeth cyn cyflwyno’ch cais cysylltwch â:
· Enw-: Moishe Merry Rheolwr Cronfa Gymunedol Fferm Wynt Coedwig Gorllewin Brechfa 
· Rhif ffôn-: 01239 710238
· E-bost-: brechfa@anturcymru.org.uk 
Yn anffodus nid yw Rheolwr y Gronfa yn gallu mynychu cyfarfodydd pwyllogor i drafod ceisiadau arfaethedig i’r gronfa.  Serch hynny, mae modd i chi wneud apwyntiad i drafod eich cais.  Y mae’r sesiynau yma’n boblogaidd iawn, ac yn cael ei bwcio ymlaen llaw.  I sicrhau lle, cysylltwch â brechfa@anturcymru.org.uk
Beth yw Cronfa Gymunedol Fferm Wynt Coedwig Gorllewin Brechfa? 

Fferm wynt 28 tyrbin a ddatblygwyd, adeiladwyd ac a weithredir gan RWE Renewables UK Cyf. yw Fferm Wynt Coedwig Brechfa. Mae'r goedwig yn cael ei reoli gan Cyfnoeth Naturiol Cymru ar ran Llywodraeth Cymru. Mae RWE wedi ymrwymo i ddarparu cronfa gymunedol o £459,200 y flwyddyn ar gyfer oes weithredol y fferm wynt – hyd at 25 mlynedd yn ôl y disgwyl. Bydd yn arwain at fuddsoddiad o fwy nag £11 miliwn a fydd o fudd sylweddol i'r cymunedau sy'n amgylchynu fferm wynt Brechfa.Gweinyddir y Gronfa gan Antur Cymru




Cronfeydd Arian: 
· Grantiau i fyny at £750 (Grant Bach)
Mae’r rhain ar gyfer cefnogi digwyddiadau unigol arebnnig, gwariant cyfalaf neu gyfalaf unigryw neu gostau refeniw.  Nid oes modd i ni gefnogi teithiau a gwibdeithiau oni bai fod ei fod yn trosglwyddo gwybodaeth penodol i’r gymuned.  Hefyd, nid oes modd i ni dalu am gostau rhedeg grwpiau a hynny oherwydd nifer uchel y grwpiau sydd o fewn yr ardal o fudd.  
Os nad ydych yn siwr os ydy’ch prosiect yn gymwys, cysylltwch â Rheolwr y Gronfa.
Nodwch na all grŵp wneud ceisiadau lluosog o fewn yr un flwyddyn.. Antur Cymru, gweinyddwyr y Gronfa, sy'n gwneud y penderfyniad am y Grant Bach ar sail y canllawiau a osodwyd gan aelodau'r panel cymunedol. Gwneid y penderfyniadau am y Grant Bach yn gyflym.
Prif Grantiau dros £1k 
Bydd yn ofynnol i ymgeisydd gyflwyno ffurflen gais. Bydd angen i grantiau dros £1k ddarparu gwybodaeth ychwanegol a dogfennau ategol.
Nid oes terfyn uchaf i'r Gronfa er mwyn caniatáu ar gyfer cefnogi cyfleoedd unigryw eithriadol. Am y rheswm hwn mae aelodau’r panel wedi gofyn i’r Gronfa beidio â chyfyngu ar gefnogi prosiectau o’r fath. Cofiwch, o ystyried dyraniad blynyddol y Gronfa mae’n bosib y byddwn yn derbyn gormod o geisiadau. Dylech gadw hyn mewn cof wrth ystyried y swm rydych yn hawlio. 
Gwneir penderfyniadau ar y prif grantiau yn chwarterol, gan aelodau panel y Gronfa. Bydd canlyniad cyfarfodydd y panel yn hysbys i’r ymgeisydd o fewn pythefnos i gyfarfod y panel.
Ffioedd Ymgynghorol
Nid yw Rheolwr y Gronfa yn gwneud gwaith datblygu cymunedol. Serch hyn mae’n bosib bydd angen rhywfaint o waith datblygu neu gymorth proffesiynol ar geisiau rhai ymgeiswyr e.e. astudiaeth dichonolrwydd, archwiliad egni neu waith ymgynghorol.  Os ydych am drafod hyn ymhellach cysylltwch â Rheolwr y Gronfa.

Mae gennym amrywiaeth o ymgynghorwyr sy’n barod i gefnogi prosiectau ar sail ad hoc. Weithiau, yn ogystal â gwneud dyfarniadau ariannol, gall aelodau panel y Gronfa  gynnig ychydig o gymorth gan ymgynghorydd i roi cefnogaeth i grwpiau mewn maes penodol o angen a nodwyd. 

Er mwyn sicrhau tryloywder llwyr y Gronfa, bydd unrhyw ffioedd a godir gan ymgynghorwyr, sydd heb eu cynnwys o fewn y cais,  yn ymddangos ar wefan ac adroddiad y Gronfa.

Mae’r Gronfa’n weithredol am 25 mlynedd, felly fe fydd yna darnau strategol o waith i wneud o fewn meysydd megis cefnogi twristiaeth, egni adnewyddadwy, ysgolion, busnesau, trafnidiaeth, iechyd ayyb.  Gall y panel apwyntio ymgynghorydd i gefnogi eu penderfyniadau gyda’r prosiectau hyn.

Y ydym yn chwilio am yngynghorwyr lleol yn gyson.  Os oes diddordeb gennych anfonwch eich CV i brechfa@anturcymru.org.uk gan amlinellu eich profiad, ynghyd â’ch dealltwriaeth o weithio mewn cymuneau gwledig, eich ffioedd a polisi iaith Gymaeg.
Pwy all ymgeisio?

· Sefydliadau gwirfoddol neu gymunedol
· Cynghorau Tref/Cymuned
· Grwpiau cymunedol cyfansoddol, elusennau cofrestredig
· Cymdeithasau neu fudiadau Aelodaeth
· Cwmni nid-am-elw neu Gwmni Budd Cymunedol
· Cwmnïau Cyfyngedig trwy Warant
· Mentrau cymdeithasol
· Clybiau
· Ysgolion, a Chymdeithasau Rhieni/Athrawon – ar gyfer gweithgareddau anstadudol h.y. tu allan i oriau ysgol
· Bydd cyrff statudol yn gymwys os gallant ddangos bod gan y prosiect bartneriaethau cryf â'r gymuned leol a’u bod yn y sefyllfa orau i ymgymryd â'r prosiect
· Elusennau Cenedlaethol, ond dim os oes modd arddangos partneriaeth lleol a cefnogaeth lleol ar gyfer y prosiect penodol.
Bydd angen i'ch cais ddangos sut y bydd cymunedau o fewn yr ardal yn elwa o’r prosiect (mae'r ardal o fewn cylch o 6km o'r tyrbinau gwynt, fel y'i diffinnir ar y map a ddarperir). 
Eithriadau-:
· Ar hyn o bryd mae galw mawr ar y Gronfa a nid oes modd i ni gefnogi unigolion a busnesau.
· Prosiectau nad ydynt o fudd sylweddol i bobl sy'n byw yn yr ardal dan sylw (gweler y map)
· Ariannu ôl-weithredol, er enghraifft, am gostau sydd eisoes wedi'u codi/talu.
· Prosiectau sy'n hyrwyddo crefydd neu sy'n cefnogi ymgyrch blaid wleidyddol neu yn achosi anfri ar y gronfa neu'r ariannwr.
· Gweithgareddau sy’n gwrthwynebu ffermiau gwynt /  ynni adnewyddadwy
· Teithiau a gwibdeithiau heblaw fod yna dystiolaeth o fewn y cais ei bod yn trosglwyddo  gwybodaeth bethnasol i’r ardal o fudd. 
· Costau craidd ar gyfer grwpiau cymunedol.
· Rhoddion i brosiectau:  Dim ond ymatebion i geisiadau cyllido mae’r panel yn eu rhoi, ac ni allant roi rhoddion i brosiectau.  Os hoffech chi wneud cais i’r gronfa, cysylltwch â Rheolwr y Gronfa, oherwydd o dan amgylchiadau eithriadol, gallwn gysylltu â’r panel os oes gan y prosiect fudd cymunedol a’i fod yn argyfwng.
· Cyfrannu tuag at achosion codi arian – Yn anffodus nid yw hyn yn bosib.  Mae aelodau panel y gronfa wedi cyfarfod i drafod y cwestiwn hwn yn benodol, ac ni fyddai codi arian yn unig ar gyfer prosiect yn gymwys ar gyfer derbyn cyllid gan y gronfa.  Os oes gennych unrhyw gwestiynau parthed y mater hwn, cysylltwch â Rheolwr y Gronfa neu drefnwch apwyntiad yn y cymhorthfa ariannu i drafod eich prosiect.
Cwblhau Ffurflenni Cais 
Paratowyd y nodiadau isod i’ch cynorthwyo yn y gwaith o gwblhau’r ffurflen gais.  Serch hynny, yr ydym yn annog ymgeiswyr i gysylltu â Rheolwr y Gronfa cyn cyflwyno cais..
Grant Bach (hyd at at £750)
Lawnswyd cronfa Grant Bach mewn ymateb i nifer y ceisiadau o dan £500.  Gall gwariant y Grant Bach gynnwys digwyddiadau arbennig megis dathliadau canmlwyddiant, neu gostau cyfalaf neu refeniw bach Y mae galw ar y gronfa yma yn uchel, felly cofiwch amlinellu pam mae angen yr arian, a sut bydd pobl o fewn yr ardal o fudd yn elwa.
****Gwnewch yn siwr eich bod yn cyflwyno’ch cais mewn da bryd, oherwydd nid oes modd i ni ariannu yn ôl-weithredol.
Prif Grant
Mae’r ffurflenni’n gofyn yr un cwestiynau a’r Grant Bach ond mi fydd angen mwy o wybodaeth a mwy o ddogfennau cefnogol.
Ar adegau, mae’r panel yn gofyn am fwy o wybodaeth yn enwedig os yw’r prosiect yn un cymhleth iawn.  Mewn achos o’r fath, fe fydd Rheolwr y Gronfa yn cysylltu â chi i ofyn i chi ddarparu manylion ychwanegol am y prosiect.






(Rhan 1) Eich sefydliad

· Pa sefydliad sy'n gwneud cais a phwy sy'n cwblhau'r cais. Beth yw eich rôl yn eich grŵp neu'ch sefydliad cymunedol?
· Ydych chi'n rhan o sefydliad ehangach sy'n gysylltiedig ag unrhyw grŵp cenedlaethol / corff llywodraethol / elusen?
· Disgrifiwch eich sefydliad;  ydych chi'n glwb / cymdeithas unigol, clwb ieuenctid / sefydliad, elusen, cyngor tref neu gymuned, grŵp amgylcheddol ayb.
· Aelodaeth eich sefydliad / grŵp / prosiect.
· Staff/gwirfoddolwyr, rhowch fanylion am rifau
TIP: Rhowch enw ar eich prosiect gan mai dyma fydd ar eich llythyr cynnig ac hefyd ar ein safle we os bydd eich cais yn llwyddiannus e.e. Brechfa PCC (enw’r mudiad) – Clwb Cinio (enw’r prosiect)
(Rhan 2)  Eich prosiect

· Beth yw'r prosiect arfaethedig?
TIP: yn aml mae prosiectau yn nodi pam mae angen y prosiect neu beth yw pwrpas y mudiad, ond yn anghofio dweud yn union sut y bydd yr arian yn cael ei wario.
· Pam ydych chi'n teimlo bod angen y prosiect?  
TIP: a ydych wedi ystyried gwneud unrhyw ymchwil/ymgynghoriad yn lleol.  Nodwch os ydy’r prosiect wedi bodoli ers tro a’r rhesymau pam ei fod yn llwyddiannus.  Mewn achosion fel hyn nid oes disgwyl i chi greu prosiect newydd os yw eich gweithgaredd o fudd i drigolion o fewn yr ardal penodol.
· Sut bydd y gymuned (o fewn 6km) yn elwa; dangos gwerth am arian? 
Mae hwn yn gwestiwn pwysig i aelodau’r panel i’w ystyried wrth drafod ceisiadau i’r Gronfa.
TIP: Os ydy’ch prosiect tu allan i’r ardal o fudd ond yn  cefnogi trigolion yr ardal nodwch hyn ynghyd â’r methodoleg a thystiolaeth o’r angen.
· Mae’r Gronfa ar gyfer hyd bywyd y fferm wynt. Esboniwch os gwelwch yn dda beth fydd gwaddol eich cynnig.
TIP: Mewn rhai achosion bydd y cais yn un unwaith ac am byth felly nid oes modd ateb y cwestiwn.  Os dyma’r achos nodwch hynny yn yr adran hon os gwelwch yn dda.
TIP: Os ydych yn edrych ar brosiect sy’n gadael gwaddol, efallai y byddai’n werth i chi ystyried gwneud cais peilot ac esbonio yn eich cais beth yw’r camau rydych am eu dilyn.  Y mae’r panel yn awyddus i gefnogi prosiectau o’r fath a datblygu perthynas gyda phrosiectau sydd wedi eu hariannu’n barod.  Sicrhewch eich bod yn gofyn am y swm cywir, yn hytrach nag am y cyllid i gyd.  Eto, os oes angen, gwnewch apwyntiad i drafod eich cais.
· Os ydy’ch prosiect yn cael ei ariannu, sut ydych yn bwriadu ei gynnal i’r hir dymor?
TIP: Y mae galw mawr ar y gronfa, felly nid oes modd cynnig cyllid o 100% ar gyfer prosiectau bob tro.  Rydym yn derbyn nifer o geisiadau sydd heb wneud y gwaith ymchwil i gyfleoedd ariannu arall.  Os ydych wedi gofyn am nawdd o ffynonellau eraill, a bod y cais wedi ei wrthod, nodwch hynny yn y darn hwn os gwelwch yn dda.
Ydych chi’n gofyn am gyfraniadau neu roddion?  A fyddwch yn ymgeisio am arian o gronfeydd eraill os bydd y cais hwn yn llwyddiannus?  Mewn rhai achosion dim ond Gronfa y Fferm Wynt sy’n ariannu a felly nid yw’n berthnasol i godi ffî.  Nodwch hyn yn y darn hwn er mwyn i aelodau’r panel i’w ystyried.

· Beth yw dyddiadau dechrau a chwblhau'r prosiect? Darparwch linell amser i gefnogi'r prosiect 
TIP: Cymerwch gip ar y safle we i weld dyddiadau cyfarfodydd y panel gan nad oes modd i ni dalu yn ol-weithredol.
Os ariennir eich prosiect nodwch, gan ddefnydio pwyntiau bwled,unrhyw allbynnau neu gyrhaeddiadau 
TIP: Os bydd eich prosiect yn llwyddiannus fe fydd angen i Rheolwr y Gronfa i fonitro ac asesu eich prosiect.  Dyma’ch cyfle i dynnu sylw at y prif gyrhaeddiadau ac allbynnau.  Er enghraifft:-
· Cynhaliwydl dathliad 150 yr ysgol ar ddydiad ......
· Cynhaliwyd sesiwn cinio wythnosol a hyrwyddyd gan ... drwy godi gost o....a goresgyn rhwystrau trafnidiaeth drwy.....

Os yw’r prosiect a ariennir yn un mawr, bydd y disgwyliadau ar gyfer yr adran hon dipyn yn fwy

Noder: os  defnyddir yr arian i gwrdd â chostau cynnal swydd bydd angen gweld swydd ddisgrifiad cyn y gellir asesu’r prosiect.











 (Rhan 3) Manylion Ariannol Y Prosiect Arfaethedig

· Darparwch restr lawn o wariant, gan gynnwys cost eitemau a TAW.
· Rhowch fanylion unrhyw grantiau / benthyciadau eraill sy'n cael eu gwneud neu sydd wedi eu dyfarnu i gefnogi'r cais.
TIP: Os ydych wedi gwneud cais i gyllidwyr eraill, nodwch  sut y byddwch yn parhau â’r prosiect os gwrthodir y cais h.y. a oes disgwyliad bod gronfa’r Fferm Wynt yn ariannu’r prosiect yn llawn?
********Cysylltwch â Rheolwr y Gronfa i drafod dyfynbrisiau cyn llenwi eich ffurflen gais. Mewn rhai achosion, ar gyfer eitemau mwy, efallai byddwn yn gofyn am ddyfynbrisiau i’w cymharu.
· A ydych yn gymwys i hawlio TAW.
· Ar ddiwedd yr adran hon, nodwch faint o gymorth grant rydych chi'n ei geisio gan Gronfa Gymunedol Fferm Wynt Coedwig Gorllewin Brechfa.
· Ar gyfer neuaddau pentref, bydd angen strwythur prisio cywir yn hytrach nag amcangyfrif.
· Oes gan eich sefydliad gronfeydd wrth gefn uchel? Os felly, eglurwch pam neu ar gyfer beth y maent wedi'u neilltuo.

(Rhan 4) Rhestr Wirio’r Prosiect Arfaethedig
• Cyn cyflwyno eich cais, cysylltwch â Rheolwr y Gronfa i drafod a chytuno pa ddogfennau ategol fydd angen cynnwys i gefnogi’ch cais.
· Sicrhewch fod yr holl ddogfennau wedi'u cynnwys fel rhan o'ch cais.
· Os yw eich prosiect ar dir yr CNC, fe fydd angen gweld caniatâd ysgrifenedig ynghyd â manylion y prif cyswllt.

Dychwelwch y ceisiadau wedi'u cwblhau at-:
Moishe Merry
Rheolwr Gronfa Gymunedol Fferm Wynt Coedwig Gorllewin Brechfa 
Antur Cymru 
Parc Busnes Antur Teifi, 
Aberarad, 
Castellnewydd Emlyn, 
Sir Gaerfyrddin
SA38 9DB

Neu e-bostiwch - brechfa@anturcymru.org.uk

Beth sy'n digwydd nesaf?
Fe fydd pob ymgeisydd yn derbyn cydnabyddiaeth o dderbyn y cais.
Os yn anghymwys, fe fydd Rheolwr y Gronfa yn hysbysu’r ymgeisydd.
Bydd pob cais yn cael ei asesu gan Reolwr y Gronfa ac yna'n cael ei basio i'r panel  a fydd yn gwneud pob penderfyniad ar ddyrannu’r arian. 
Os bydd sefyllfa o wrthdaro buddiannau’n codi o ran Rheolwr y Gronfa, fe fydd y cais yn cael ei asesu gan Marion Morris, Rheolwr Adnoddau Dynol Antur Cymru sydd â chefndir mewn rhoeoli cronfeydd ariannol.
Y mae aelodau’r panel yn drigolion o’r ardal o fudd.  Rydym yn ystyried gwrthdaro buddiannau yn fater difrifol iawn ac ni fydd unrhyw aelod o’r panel sydd yn datgan diddordeb mewn cais yn trafod nac yn rhan o broses asesu’r ceisiadau.
Mae Rheolwr y Gronfa yn cynnal proses diwydrwydd dyladwy trwyadl iawn ac o bosib mi yn fydd cysylltu â chi am wybodaeth bellach, llythyron cefnogaeth ayyb.  Os ydych eisoes yn cael eich ariannu gan unrhyw fudiad arall fe fydd Rheolwr y Gronfa yn cysylltu â nhw am wybodaeth bellach yn rhan o’r broses hon.  
Wrth i fwy o brosiectau o fewn yr ardal o fudd gael eu hariannu, mae’n bosib bydd Rheolwr y Gronfa yn cysylltu â phrosiectau cyfredol i sicrhau bod ganddynt y gallu i ymgymryd â’r prosiect e.e. cynnig gan ysgol.
Yn dilyn cyfarfod y panel fe fydd ymgeiswyr yn cael eu hysbysu o’r perderfyniad  Mae penderfyniad y panel yn derfynol ac nid oes modd darparu adborth manwl.
Bydd gofyn i ymgeiswyr llwyddiannus gytuno i'r canlynol-:
· Cyflwyno derbynebau ar gyfer yr holl wariant.
· Defnyddio’rr arian fel y nodir yn y cais oni bai fod cytundeb blaenorol wedi'i dderbyn ymlaen llaw.
· Cyflwyno adroddiadau cynnydd:  bydd rhain yn ddibynnol ar faint y prosiect.ac fe ddarperir manylion i bob un yn unigol.
· Drwy gyflwyno gwybodaeth, yr ydych yn derbyn côd ymddygiad RWE.
· Fe fydd angen i bob cais llwyddiannus gytuno ar ganllawiau brandio, gan gynnwys defnydd y logo h.y. lliw, a maint ar gyfer pwrpas marchnata.
Dylid cyflwyno unrhyw sylwadau am y Gronfa, naill ai cwynion neu ganmoliaeth,  i Antur Cymru mewn modd amserol.




Ardal gychwynnol budd y Gronfa 
Mae'r ardal y Gronfa o fewn radiws o 6km o'r fferm wynt. Ar hyn o bryd mae'r Gronfa'n orlawn o geisiadau, ond gydag amser,  pan fydd y ceisiadau'n arafu, mi fydd y prosiect yn cael ei ymestyn i ardaloedd eraill sydd wedi eu hadnabod gan aelodau'r panel. Mae’n bosib eisoes i ariannu prosiectau y tu allan i'r ardal o fudd yn seiliedig ar dystiolaeth sy’n dangos budd i drigolion yr ardal o fudd sydd yn gymesur â’r gofyn e.e. Ysgol wedi'i lleoli y tu allan i'r ardal o fudd.

Ardal gychwynnol budd y Gronfa

Cyf Ansawdd: 
BFW G02C Canllawiau i Ymgeiswyr Gronfa Gym. Ff.Wynt Coedwig Gorllewin Brechfa /Rhif 5/Dyddiad Gweithredu: 08.01.24
Awdur: M Morris, Rheolwr Adnoddau Dynol 
Awdurododwyd Gan: K Harrington, Rheolwr Datblygu Busnes                  
Tud 8 o 9



Cyf Ansawdd: 
BFW G02C Canllawiau i Ymgeiswyr Gronfa Gym. Ff.Wynt Coedwig Gorllewin Brechfa /Rhif 4/Dyddiad Gweithredu:21.01.2021
Awdur: M Morris, Rheolwr Adnoddau Dynol 
Awdurododwyd Gan: K Harrington, Rheolwr Datblygu Busnes                  
Tud 9 o 9

